มีอะไรกับแฟนวันที่7 มี.ค. ไม่ได้ใส่ถุง ให้กินยาคุมฉุกเฉินไปแล้ว หลังจากมีอะไรกัน 10/11 มีอาการ เวียนหัว ปวดท้อง วันที่12มีเลือดออกแล้วมีอะไรกันอีกรอบตอนมีเลือด มีโอกาศท้องไหมครับหลังจากนั้นไม่มีอะไร มีตกขาวมาบ้าง จนมาถึงวันที่ 23ตอนดึกๆ มีอาการคันปากมดลูก จนถึงวันนี้ที่24 ก้ยังคันอยุ่ ไม่ทราบว่าเกิดจากอะไรครับเช้าวันที่25 มีตกขาวเป็นก้อนใหญ่ เจ็บปากมดลูกเหมือนตอนเป็นเมนเกิดจากอะไรครับ
สวัสดีค่ะ การมีเพศสัมพันธ์ในวันที่ 7 มี.ค. และได้ทานยาคุมฉุกเฉินไป หากทานได้รวดเร็วภายใน 12 ชั่วโมงหลังจากมีเพศสัมพันธ์ ยาจะช่วยป้องกันการตั้งครรภ์ได้ประมาณ 95% แต่หากทานยาช้า ประสิทธิภาพก็จะลดลงเรื่อยๆ สำหรับอาการเวียนหัว ปวดหัวที่เกิดในวันที่ 10 มี.ค. ไม่น่าใช่ผลข้างเคียงของยาคุมฉุกเฉินเพราะผ่านมาหลายวันแล้ว อาจเกิดจากสาเหตุอื่นๆ ได้หลายอย่าง ส่วนการมีเลือดออกในวันที่ 12 มี.ค. เลือดที่ออกน่าจะเป็นผลข้างเคียงของยาคุมฉุกเฉินได้การมีเพศสัมพันธ์ในวันที่ 12 มี.ค. โดยไม่ได้ใช้วิธีคุมกำเนิดใดๆ มีโอกาสที่จะตั้งครรภ์ได้ค่ะส่วนการมีตกขาวและคันนั้น หากตกขาวมีลักษณะที่ผิดปกติคือ มีปริมาณมาก มีลักษณะเหมือนแป้งเปียก และมีอาการคันช่องคลอดมาก ตกขาวดังกล่าวก็น่าจะเกิดจากการติดเชื้อราในช่องคลอดหรือหากมีอาการผิดปกติอื่นๆ อีก เช่น ตกขาวมีกลิ่นเหม็นรุนแรง มีปวดท้องน้อย อาจเกิดจากสาเหตุอื่นๆ ได้อีก เช่น ติดเชื้อปรสิต ติดเชื้อหนองใน มดลูกอักเสบ มะเร็งปากมดลูก เป็นต้น ซึ่งหากมีอาการผิดปกติต่างๆ ควรไปพบแพทย์เพื่อตรวจค่ะ